
PARLAMENTUL  ROMÂNIEI

CAMERA DEPUTAŢILOR

	  COMISIA JURIDICĂ,
DE DISCIPLINĂ ŞI IMUNITĂŢI

	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ


                                                                                                   P.L.x 250/2009   

                                                                                                  Bucureşti, 25.05.2009
RAPORT  COMUN 

asupra proiectului de Lege pentru ratificarea Protocolului de cooperare trilaterală lărgită în combaterea criminalităţii şi în special a criminalităţii transfrontaliere între Guvernul României, Guvernul Republicii Bulgaria şi Guvernul Republicii Serbia, semnat la Belgrad la 29 septembrie 2008
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate, spre dezbatere în fond, cu proiectul de Lege pentru ratificarea Protocolului de cooperare trilaterală lărgită în combaterea criminalităţii şi în special a criminalităţii transfrontaliere între Guvernul României, Guvernul Republicii Bulgaria şi Guvernul Republicii Serbia, semnat la Belgrad la 29 septembrie 2008, trimis cu adresa nr. PL-x 250 din 6 mai 2009 şi înregistrat cu nr.31/493, respectiv nr.32/294. 
                Potrivit prevederilor  art. 75 din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este  primă Cameră sesizată.

Consiliul Legislativ, prin avizul nr.406/28.04.2009, a avizat favorabil proiectul de lege.
Comisia pentru drepturile omului, culte şi problemele minorităţilor naţionale a avizat favorabil proiectul de lege, în şedinţa din 12 mai 2009.

Proiectul de lege are ca obiect de reglementare ratificarea Protocolului de cooperare trilaterală lărgită în combaterea criminalităţii, şi în special, a criminalităţii transfrontaliere între Guvernul României, Guvernul Republicii Bulgaria şi Guvernul republicii Serbia, semnat la Belgrad la 29 septembrie 2009.
În conformitate cu prevederile art. 61 şi ale art. 63 din Regulamentul Camerei Deputaţilor, Comisiile au dezbătut proiectul de lege în şedinţe separate.   La şedinţa Comisiei juridice, de disciplină şi imunităţi au fost prezenţi 14 deputaţi din totalul de 24 membri ai acesteia, iar la şedinţa Comisiei pentru apărare, ordine publică şi siguranţă naţională au fost prezenţi 23 de deputaţi, din totalul de 24 de membri.
La dezbateri a participat, în calitate de invitat, domnul Ovidiu Simina, consilier în cadrul Ministerului Administraţiei şi Internelor.
      În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor adoptarea proiectului de lege, în forma prezentată de Guvern.
 În raport cu obiectul şi conţinutul reglementării, proiectul de lege face parte din categoria legilor ordinare.

                      PREŞEDINTE ,                                     PREŞEDINTE,                          

                       Daniel BUDA                                  Costică CANACHEU                                                
                       SECRETAR,                                           SECRETAR,
            Gabriel ANDRONACHE                                 Bădălan Eugen
      Expert,

      Roxana Şerban
      Expert,
      Luminiţa Mihaela Oprea

